

APSTIPRINU

Kaunatas vidusskolas

direktore\_\_\_\_\_\_\_\_\_\_\_\_A.Gendele

**Uzvedības un drošības noteikumi novada Rēzeknes pašvaldības**

**skolēnu autobusā**

1. Skolēnu autobusi kursē saskaņā ar apstiprinātu grafiku un maršrutu/ sk. pielikumi/.

2. No rīta, gaidot autobusu, skolēni nedrīkst atrasties uz ceļa braucamās daļas, autobuss jāgaida pieturā vai ceļa malā, labi pārredzamā vietā.

3. Tuvoties autobusam drīkst tikai tad, kad autobuss pilnībā apstājies un atvēris durvis.

4. Stundām beidzoties, skolēni autobusu gaida ierīkotajā autobusu stāvvietā pie skolas.

5. Autobusu aizliegts gaidīt automašīnu stāvvietā vai uz ceļa braucamās daļas, kas atrodas blakus ierīkotajai autobusu stāvvietai pie skolas.

6. Gaidot autobusu, jāievēro ceļu satiksmes noteikumi un jāievēro pieklājīgas uzvedības normas.

7. Piecelties no sēdvietas un doties uz izkāpšanu atļauts tikai tad, kad autobuss apstājies pieturvietā.

8. Izkāpjot no autobusa, nedrīkst iet pāri ceļam vai nostāties priekšā autobusam vai aiz autobusa, kamēr autobuss nav aizbraucis.

9. Pirms ceļa šķērsošanas jāpārliecinās, vai tuvumā nav braucošs transportlīdzeklis.

10. Autobusi, kas pārvadā skolēnus, var tikt aprīkoti ar video reģistratoriem, lai fiksētu skolēnu uzvedības un drošības noteikumu ievērošanu pārvadājumu laikā.

11.Saskaņā ar pagastu pārvalžu rīkojumiem katrā maršrutā ir atbildīgās personas.

**Uzvedība autobusā**

1. Pirms iekāpšanas autobusā notīrīt apavu zoles no dubļiem vai sniega.

2. Pirmie autobusā iekāpj jaunāko klašu skolēni, tad vecāko klašu skolēni.

3. Iekāpjot autobusā, jāievēro drošība un pieklājība, nedrīkst grūstīties vai citādi traucēt citu skolēnu iekāpšanu.

4. Ja autobusa sēdeklis ir aprīkots ar drošības jostu, obligāti jāpiesprādzējas.

5. Ja autobusā visiem nepietiek sēdvietas, tad vecāko klašu skolēniem jāpalaiž apsēsties jaunāko klašu skolēni, šādā situācijā obligāti sēž 1.-4. klases skolēni.

6. Somu likt uz blakus sēdekļa atļauts tikai tad, ja šī sēdvieta nav nepieciešama citam pasažierim.

7. Skolēniem autobusā jāievēro autobusa šofera norādījumi.

8.**Kategoriski aizliegts:**

8.1. bojāt (aprakstīt, skrāpēt, plēst, noraut, dedzināt, aplīmēt, durstīt, ņurcīt un

citādi bojāt) autobusa sēdekļus un citu autobusa inventāru. Izdevumus par bojātā inventāra labošanu sedz vecāki vai aizbildņi;

8.2. brauciena laikā staigāt vai skraidīt pa autobusa salonu;

8.3. brauciena laikā klaigāt, bļaut un citādi trokšņot, tādā veidā novēršot šofera uzmanību;

8.4. piegružot autobusa salonu un izkāpjot atstāt papīrus, iepakojuma materiālus un citas lietas un priekšmetus;

8.5. ienest un lietot asus, bīstamus un ugunsnedrošus priekšmetus;

8.6. emocionāli un fiziski aizskart pārējos pasažierus.

9. Autobusa vadītājs ir tiesīgs, izvērtējot situāciju autobusā, nepieciešamības gadījumā apturēt autobusu, izsaukt skolas vadību, lai fiksētu nodarītos bojājumus vai notikušā apstākļus. Autobuss turpina maršrutu pēc apstākļu noskaidrošanas.

**Atbildība par uzvedības noteikumu pārkāpšanu**

1. Uzvedības noteikumu pārkāpšanas gadījumā, skolēniem un viņu vecākiem vai likumiskajiem pārstāvjiem tiek izteikts mutisks brīdinājums.

2. Ja uzvedības noteikumi tiek pārkāpti atkārtoti, tad nākamajā autobusa lietošanas reizē pārkāpēja vecāki vai likumiskais pārstāvis personīgi brauc līdzi savam bērnam autobusā, nodrošinot bērna pienācīgu uzvedību un atkārtoti izskaidrojot uzvedības noteikumus.

3. Skolēniem un viņu vecākiem vai likumiskajiem pārstāvjiem iepazīšanās ar noteikumu saturu, to parakstīšana un ievērošana ir obligāts priekšnosacījums autobusa izmantošanai.